На 1 януари 1942 г. „Аненербе“ е прехвърлено в състава на Личния щаб на райхсфюрера на СС и цялата му дейност окончателно е преориентирана за военни нужди. Много проекти са прекратени, но възниква „Институт за военни изследвания“, оглавяван от Зиверс. Впоследствие дейността на института е подробно разгледана на Нюрнбергския процес: международният трибунал признава „Наследството на предците“ за престъпна организация, а нейният ръководител Зиверс е осъден на смърт и обесен.